tomron87/hebrew-wikipedia-sentences-corpus huggingface dataset:
חלק מהמדינות המשתתפות הודיעו כי הן שומרות על הליכי בחירה דומים לאלו שערכו בשנים הקודמות, וחלק משנות לחלוטין את הליך בחירתן, בעיקר במטרה לשפר את תוצאות הניקוד לשיריהן לעומת התחרויות הקודמות.
כמה מדינות גם הפיקו השנה תחרויות לאומיות צנועות וקטנות יותר עקב בעיות תקציב.
רוב המדינות השתמשו גם בצוותי שיפוט שהורכבו ממומחים במוזיקה, ובחרו את הזוכה על בסיס שקלול שווה של הצבעת הציבור עם הצבעת צוותי השיפוט.
חלק מהמדינות השתמשו גם בצוותי שיפוט ממדינות אחרות.
כמה מדינות, כגון מקדוניה הצפונית, פולין ורוסיה, פתחו את קווי ההצבעה לציבור בתחרויות הלאומיות כבר לאחר ביצוע השיר הראשון וסגרו אותם כמה זמן לאחר סיום השיר האחרון, כדי להרגיל את הציבור לאותה מסגרת של אפשרות זמן ההצבעה המורחבת החדשה שתהיה באירוויזיון.
אוקראינה ניהלה את אחד מהליכי הבחירה הנחשבים להפכפכים והשערורייתיים בתולדות האירוויזיון, כאשר הפרה את הבטחתה לשלוח את הזמר והשיר שבחרה במקור, לטובת בחירת שיר אחר שהתברר כלא תקין, ובסך הכול שינתה שלוש פעמים את השיר שאמור לייצג אותה.
עקב כך גם הפרה את המועד שנקבע לשליחת השיר לוועדת איגוד השידור האירופי, והוטל עליה קנס לפי כל יום איחור מעבר ליעד.
כך גם הייתה המדינה האחרונה בשנה זו שבחרה את השיר שלה.
צ'כיה ומונטנגרו פרשו מהתחרות לאור הישגיהן הנמוכים וכישלונן לעלות לשלב גמר התחרות בשלוש השנים הקודמות מאז הצטרפותן באירוויזיון 2007, ולאור אחוזי צפייה נמוכים בגמר התחרות בצ'כיה וחוסר תקציב לתחרות במונטנגרו.
גם הונגריה, שכשלה לעלות לגמר בשנתיים האחרונות, פרשה עקב חוסר תקציב.
אנדורה וליטא נרשמו מראש לתחרות.
זאת למרות קיצוץ של עשרה אחוזים בתקציב לרשת השידור האנדורית "RTVA" וכישלונה לעלות לגמר התחרות בשש השנים האחרונות מאז הצטרפותה באירוויזיון 2004, ולמרות בעיות תקציב שהיו גם בליטא.
לבסוף ביטלה "RTVA" את הרשמתה עקב החלטתה לנצל את תקציבה המצומצם לתוכניות אחרות, אולם ליטא מצאה מקורות מימון והשתתפה בתחרות.
רשת השידור של סן-מרינו "SMRTV" גם רצתה לחזור לתחרות לאחר פרישתה בשנת 2008, ואף בחרה בשתי זמרות איטלקיות שייצגו אותה, אולם הפרלמנט במדינה לא הקנה לה תקציב להשתתפות.
להלן דרכי בחירת השירים והנציגים במדינות:
מדינהבחירהתאריךרשת שידורהליך בחירהאוקראינהתחרות לאומית, ועדה פנימית24 במרץNTU"NTU" מינתה בתחילה ועדה פנימית לקביעת הזמר ובחרה 5 שירים שישיר לבחירת הציבור.
אולם מספר ימים לאחר מכן הלכה וגברה הביקורת במדינה על כך שלא ניתנה הזדמנות לאמנים רבים אחרים לייצג את המדינה, ונערכה תחרות לאומית נוספת, הפעם בהשתתפות 20 זמרים שונים ושיריהם, כולל הזמר והשיר שנבחרו במקור, כדי לתת לו הזדמנות נוספת לאחר שהפרה את הבטחתה בתחילה לשלוח אותו לאירוויזיון.
בתחרות לאומית זו זכתה הזמרת אליושה עם השיר "להיות חופשי" ("To Be Free"), אולם לאחר זכייתה נמצא כי שירה כה דומה לשיר אחר שפורסם בעבר ונחשב להעתקה מוזיקלית, ועל כן איגוד השידור האירופי פסל אותו.
תחרות לאומית זו נערכה ב-20 במרץ, כיומיים בלבד לפני מועד הגשת השירים.
כך הפרה NTU גם את המועד שנקבע לשליחת השיר, ועם קבלת קנס על כל יום איחור, השאירה את החלטתה לשלוח את אליושה, ושלחה לבסוף במהירות את השיר "אנשים מתוקים" ב-24 במרץ.אזרבייג'ן"Land of Fire" - מבצע
ועדה פנימית - שיר2 במרץ
18 במרץITV"ITV" ערכה תחרויות נפרדות לבחירת הזמר ולבחירת השיר.
בתחילה קיבלה הצעות מ-30 זמרים, אשר נדרשו לשלוח שני שירים, האחד בסגנון בלדה והשני בסגנון קצבי.
גם יכולות ריקוד, משחק והתבטאות בשפות אחרות נלקחו בחשבון, ותוך סיוע במומחים מאזרבייג'ן וממדינות אחרות, בחרה ITV 6 זמרים לשלב חצי-הגמר ב-2 בפברואר, שבו בחר צוות שיפוט 3 זמרים מתוכם לשלב הגמר שנערך ב-2 במרץ.
לגמר נבחרו 4 שירים חדשים שנכתבו על ידי יוצרים אחרים, וכל אחד מ-3 הזמרים ביצע 3 מתוכם.
הזמר הזוכה נבחר על ידי צוות שיפוט.
ב-18 במרץ בחרה ITV באחד משלושת השירים שהוצגו על ידי הזמרת הזוכה בגמר הציבורי.
יוצרי השירים לא חויבו להיות בעלי אזרחות אזרבייג'אנית וגם השירים יכלו להיות בכל שפה.
כך כל שירי חצי הגמר והגמר היו באנגלית, למעט אחד שכלל גם אזרבייג'נית, וכל יוצרי השירים החדשים בגמר היו ממדינות אחרות.
ג'ה-קול נייט, אחד הכוריאוגרפים המבוקשים בעולם כיום, שעבד עם זמרים כגון ביונסה ובריטני ספירס, ותכנן את הופעות הזמרים בעונת 2010 של תוכנית המציאות האמריקאית אמריקן איידול, יכין את העמדת ביצוע השיר באירוויזיון.איסלנד"Söngvakeppni Sjónvarpsins"6 בפברוארRÚV"RÚV" ערכה תחרות ציבורית במתכונת של שלושה חצאי גמר וגמר.
שני שירים עלו מכל חצי גמר וכך שישה שירים התחרו בשלב הגמר שנערך ב-6 בפברואר, מהם עלו באותו ערב שני שירים סופיים להתחרות זה מול זה בשלב אשר כונה "סופר-גמר".
בערב השלישי בוצעו סך-כל 20 השירים שהגיעו לשלב הגמר, הפעם בגרסאות אחרות או בדואטים בין הזמרים המתחרים.
בערב הרביעי של תחרות הגמר, בוצעו שוב 20 השירים בגרסאותיהם ועם זמריהם המקוריים, וההצבעה בוססה על 7 צוותי שיפוט.
הזוכה הייתה מהזמרים הוותיקים.אסטוניה"Eesti Laul"12 במרץERR"ERR" ערכה תחרות ציבורית בהשתתפות 10 מתחרים שדורגו מ-1 עד 10 על ידי קולות הציבור וצוות שיפוט.
שני השירים עם הניקוד הגבוה ביותר המשיכו להתחרות בשלב "סופר-גמר", שבוסס על הצבעת הציבור בלבד.
הזוכה היה דווקא זה שקיבל רק 9 נקודות בשלב הגמר הרגיל, ובמקום השני סיים זה שקיבל באותו שלב את מרב 10 הנקודות גם מהציבור וגם מצוות השיפוט.
ERR קיבלה בתחילה 155 הצעות, שמתוכן בחרה את 10 המתחרים, אולם אחד מאלו הודלף לאתר האינטרנט "יוטיוב" טרם התחרות ונפסל בהתאם לחוקים, ובמקומו נכנס לעשירייה השיר שזכה לבסוף.ארמניהתחרות ציבורית14 בפברוארARMTV"ARMTV" ערכה תחרות עם 9 זמרים ושיריהם והצבעה שווה של הציבור ושל צוות שיפוט.
בתחילה נבחרו 10 שירים, אולם אחת מהזמרים נאלצה לפרוש.
ARMTV קיבלה בתחילה הצעות לשירים גם מכותבים ומלחינים ממדינות אחרות.בולגריהבחירה פנימית - מבצע
28 בפברוארBNT"BNT" פרסמה רשימה של מספר זמרים לוועדה של 51 מומחים, וב-18 בפברואר כל אחד מהם הצביע לזמר שהוא מעוניין בו.
הזמר הזוכה קיבל 10 מתוך 51 קולות השופטים, וב-28 בפברואר ביצע 5 שירים להצבעת הציבור, שלושה שירים בבולגרית ושניים באנגלית.
השיר הזוכה היה היחיד שנכתב על ידי הזמר, וקיבל כמעט מחצית מקולות הציבור.בוסניה והרצגובינהבחירה פנימית11 בינוארBHRT"BHRT" מינתה ועדה פנימית שבחרה את הזמר והשיר ב-11 בינואר, והשיר בוצע לראשונה לפני הציבור הרחב ב-14 במרץ בשפה הבוסנית, וב-17 במרץ פורסם כי יבוצע באירוויזיון באנגלית.
BHRT בחרה מתוך בין 80 ל-100 הצעות שקיבלה, הכוללות מבצעים שהם אזרחי בוסניה והרצגובינה ומחברים ומלחינים שהם גם ממדינות אחרות.בלארוסבחירה פנימית25 בפברואר19 במרץBTRC"BTRC" בחרה באמצעות ועדה פנימית את השיר והנציג, מתוך 41 הצעות לשירים שקיבלה מיוצרים ומבצעים מכל העולם.
אולם בתחילה נשמעה ביקורת מנשיא בלארוס, אלכסנדר לוקשנקו, על התנהלות חברי מנהלת BTRC לבחירת השיר מאז הצטרפות המדינה לאירוויזיון בשנת 2004, ואמר כי האחריות צריכה לעבור לרשת הטלוויזיה "ONT".
אז ערכה ONT תחרות בשם "Musical Court", אולם לאחר מכן מנהל האירוויזיון מטעם איגוד השידור האירופי פסק שהזוכה פסול לאירוויזיון מאחר ש-ONT עדיין בהליכי קבלת חברות באיגוד, ושלכן רק BTRC יכולה לשלוח שיר.
כך בחרה לבסוף BTRC את השיר ואת הנציגות, שהייתה הלהקה שהגיעה למקום השני ב-"Musical Court".
לאחר הבחירה הסופית בנציגות, שינתה הלהקה את השיר שלה.בלגיה"Eurosong"VRT"VRT" התלבטה השנה על בחירה פנימית בחלקה, של בחירת זמר על ידיה ובחירת השיר על ידי הציבור או להפך, במטרה לגוון בהליך הבחירה בניסיון לשיפור הישגיה באירוויזיון, ובחרה בזמר שביצע מספר שירים לבחירת הציבור.
זאת לאחר שפעמים רבות בעבר בחרה גם את השיר וגם את הזמר בתחרות ציבורית.
הזוכה נבחר בהצבעה משוקללת של הציבור ושל צוות שיפוט נוסף.
צוות השיפוט בתחרות הלאומית כלל את פיט ווטרמן ואת הזמרת ג'ייד אוון, שייצגה את בריטניה באירוויזיון 2009.גאורגיהבחירה פנימית - מבצע
תחרות לאומית - שיר16 בינואר
27 בפברוארGPB"GPB" בחרה באמצעות ועדה פנימית את הזמרת ו-6 שירים שביצעה בתחרות הציבורית, שבה נקבע הזוכה על ידי צירוף הצבעה של הציבור ושל צוות שיפוט.
GPB קיבלה תחילה יותר מ-100 הצעות לשירים מיוצרים מגאורגיה וממדינות אחרות.
תוכנית שישית של רבע-גמר אשר שודרה ב-ARD, תוכנית שביעית של חצי הגמר אשר שודרה שוב ב-ProSieben, והתוכנית השמינית של הגמר אשר שודרה ב-ARD, ובה התחרו 20 השירים הסופיים.
הכותב, המלחין והזמר סטפאן ראב, שיצר וביצע בעבר מספר שירים שייצגו את גרמניה באירוויזיון, הנחה את התוכניות וכיהן כראש חבר השופטים שהצביע בשקלול מעורב עם הצבעת הציבור.
לאחר שהתחרות הסתיימה בתיקו בין שני זמרים, קיבל קארטנר את הזכות לבחור בעצמו מי מבין השניים יישלח לאירוויזיון.
מנגאה נבחרה לאחר זכייתה בטקס פרסי MTV בקטגוריית המבצעים הטובים באירופה לשנת 2009, ולאחר שעלתה בין המבצעים הרצויים ביותר לייצוג המדינה באירוויזיון בתוצאות סקר שנערך בציבור בטורקיה.יווןתחרות ציבורית12 במרץERT"ERT" בחרה בתחילה 10 שירים לתחרות ציבורית מתוך ההצעות שקיבלה.
אולם בחודש ינואר פרשה זמרת אחת, ובחודש פברואר נפסלו שני שירים נוספים מכיוון שהודלפו לאינטרנט לפני התרת פרסומם ב-5 במרץ, שנקבע במקור כתאריך להצגתם לראשונה באתר האינטרנט של ERT.
מחשש שעוד שירים יודלפו לפני הצגתם הרשמית וייפסלו, החליטה ERT להציג את 7 השירים הנותרים באתר האינטרנט שלה כבר בתאריך 26 בפברואר, אך התחרות הציבורית נערכה בתאריך המקורי שנקבע ל-12 במרץ.
ההצבעה התבססה על שקלול שווה בין קולות הציבור וצוות שיפוט על בסיס נתינת 8, 10 ו-12 נקודות ל-3 השירים האהובים.
אולם 3 שירים סיימו בתיקו של 20 נקודות כל אחד, והשיר שקיבל את רוב קולות הציבור נקבע כזוכה.ישראלבחירה פנימית - מבצע
קדם אירוויזיון - שיר15 במרץIBAרשות השידור, "IBA", מינתה ועדה שהורכבה מחברים במנהלתה ומומחים מתחום המוזיקה שקיבלו עשרות הצעות, ומתוכם בחרו 4 שירים שביצע הראל סקעת לבחירת הציבור ומספר צוותי שיפוט בתחרות הציבורית.
LTV בחרה את ה-10 מתוך 79 הצעות שקיבלה בתחילה מיוצרים ואמנים שהם אזרחי לטביה.ליטא"Eurovizijos"4 במרץLRT"LRT" ערכה תחרות ציבורית במתכונת של 3 חצאי-גמר וגמר.
חצי הגמר הראשון נערך ב-13 בפברואר וכלל 11 שירים שמתוכם עלו 3 לגמר.
חצי הגמר השני ב-20 בפברואר כלל גם 11 שירים שמתוכם עלו 3, וחצי גמר שלישי ב-27 בפברואר שכלל 12 שירים שמתוכם עלו 3. 3 שירים נוספים שלא עלו לגמר קיבלו הזדמנות שנייה מצוות השיפוט המקצועי (כולם מחצי הגמר השלישי), וכך התחרו בגמר ב-4 במרץ 12 שירים.
חצאי הגמר והגמר נקבעו בהצבעה של הציבור ושל צוות שיפוט, שנתנו שניהם את מרב נקודותיהם לשיר שזכה לבסוף.
LRT קיבלה בתחילה הצעות ממבצעים שהם אזרחי ליטא או מתגוררים בה, ומכותבים ומלחינים שהם מליטא וממדינות אחרות.מולדובה"O melodie pentru Europa"6 במרץTRM"TRM" ערכה תחרות ציבורית בשם "שיר לאירופה", במתכונת של שני חצאי-גמר וגמר, שבוססו על צירוף קולות הצבעה של הציבור ושל צוות שיפוט.
חצי הגמר הראשון שנערך ב-27 בפברואר כלל 15 שירים שמתוכם עלו 7 לשלב הגמר, וכך גם נוהל חצי הגמר השני שנערך ב-28 בפברואר.
כך התחרו בגמר 14 שירים.
הזוכה קיבל את מרב 12 הנקודות גם מקולות הציבור וגם מקולות צוות השיפוט.
TRM קיבלה תחילה 83 הצעות לשירים מיוצרים ממולדובה וממדינות אחרות, ומתוכם בחרה 25. שאר ההצעות הועמדו להצבעה של הציבור לבחירת 5 שירים נוספים, וכך נקבעו 30 השירים שהתחרו בשני חצאי הגמר.
המבצעים חויבו להיות אזרחי מולדובה, או לפחות אחד מהם ולא יותר משניים ממדינה אחרת, במקרה של להקה.מלטה"Eurosong"20 בפברוארPBS20 שירים נבחרו לתחרות הגמר הציבורית.
הזוכה נקבע על בסיס הצבעה משוקללת באופן שווה בין קולות הציבור לבין חמישה צוותי שיפוט ממדינות אחרות.מקדוניה הצפונית"Skopje Fest"20 בפברוארMKRTV"MKRTV" ערכה תחרות ציבורית בשם "חגיגת סקופיה", בהתקיימה בעיר הבירה סקופיה, במתכונת של שני חצאי-גמר ב-18 ו-19 בפברואר, וגמר ב-20 בפברואר.
MKRTV בחרה 28 שירים לתחרות הציבורית מתוך ההצעות שקיבלה, כאשר בכל חצי-גמר התחרו 14 שירים שמהם עלו 8 לגמר בהצבעה של הציבור ושל צוות שיפוט.
כך התחרו 16 שירים בגמר, והזוכה נבחר בהצבעה משוקללת באופן שווה בין קולות הציבור וקולות צוות שיפוט ממקדוניה הצפונית.
גם אנשים מקנדה, אוסטרליה, שוודיה וטורקיה הצביעו.
אולם שני שירים סיימו בתיקו במקום הראשון, והשיר שקיבל את מרב קולות צוות השיפוט נקבע כזוכה.נורווגיה"Melodi Grand Prix"6 בפברוארNRK"NRK" ערכה תחרות במתכונת של חצאי גמר, שלב "גלגל הצלה" וגמר.
מתוכם המשיכו ארבעה שקיבלו את מספר הקולות הגבוה מבין השמונה על ידי הצבעת הציבור, להתחרות ביניהם בשלב אשר כונה "סופר-גמר".סלובניה("EMA" ("Evrovizijska Melodija"21 בפברוארRTVSLO"RTVSLO" ערכה את תחרות הזמר המכונה בשנים האחרונות "מלודיית אירוויזיון" המשמשת לבחירת שירה לאירוויזיון מאז שנת 1996. התחרות נערכה במתכונת חצי-גמר ב-20 בפברואר וגמר ב-21 בפברואר.
RTVSLO בחרה תחילה 14 שירים מתוך ההצעות שקיבלה, שלאחר מכן התחרו בחצי הגמר לבחירת 7 מתוכם לגמר.
בנוסף קיבלה 7 שירים מיוצרים פופולריים בסלובניה שפנתה אליהם מיוזמתה, שהתחרו היישר בגמר.
כך בגמר התחרו שוב 14 שירים.
הזוכה נבחר על ידי הצבעה של הציבור, בהפרש של מעל לפי 5 קולות מהמקום השני.סלובקיהתחרות ציבוריתSTV"STV" קיבלה הצעות לשירים מכותבים ומלחינים אזרחי סלובקיה בלבד, אולם מבצעי השירים יכלו להיות ממדינה אחרת.
יוצרי השירים יכלו להגיש ל-"STV" מספר שירים עם אותו זמר מבצע לשלב סינון השירים הראשוני, אולם הזמרים יכלו להתקדם ולהתמודד עם שיר אחד בלבד לסדרת משדרי התחרות הציבורית.
"TVE" קיבלה בתחילה הצעות ל-480 שירים, ו-"RTVE" פרסמה 313 שירים מתוכם להצבעה באינטרנט שנקראה "Tu país te necesita" ("המדינה שלך צריכה אותך") ושבה יכלו אנשים מכל העולם להשתתף, כפי שעשתה "RTVE" לקראת תחרויות האירוויזיון הקודמות.
תחילה נפסלו כמה מעשרת השירים המובילים עם סגירת הצבעת האינטרנט, לאחר שהמבצעים הופיעו איתם ופרסמו אותם בעוד מסגרות לפני התחרות הלאומית, בניגוד לחוקים, ובמקומם עלו מספר השירים שהגיעו אחריהם.
עשרת המתחרים הסופיים בתחרות הלאומית דורגו על בסיס הצבעה שווה בשקלול קולות צוות שהורכב מחמישה שופטים כחצי ממשקל ההצבעה, עם קולות הציבור שיכל הפעם להצביע רק בתחומי ספרד, ושניהם נתנו את הניקוד הגבוה ביותר לאותו שיר שזכה.
בין עשרת המתחרים הייתה אנאבל קונדה, שהגיעה למקום השני בייצוג ספרד באירוויזיון 1995.סרביהתחרות ציבורית13 במרץRTS"RTS" שינתה את הליך בחירתה לתוכנית ציבורית אחת בלבד בטענה של חוסר תקציב לתחרות גדולה השנה, לעומת סדרת תוכניות חצאי-גמר וגמר בשם "Beovizija" שערכה מאז שנת 2003 עוד לפני הצטרפותה לאירוויזיון.
בנוסף היו טענות על שחיתות ב-"Beovizija", כאשר שני שירים בשנת 2009 נופו בתחילה בשלבי חצאי הגמר עקב בלבול בחישוב ההצבעה, ובתחרות הגמר יצא שצוות השיפוט קבע את השיר הזוכה בניגוד לרוב קולות מוחלט של הציבור לשיר אחר.
כך בתחרות הציבורית התחרו 3 זמרים עם 3 שירים, וההצבעה התבססה על קולות של הציבור בלבד.פולין"Krajowe Eliminacje"14 בפברוארTVP"TVP" ערכה תחרות ציבורית עם 10 זמרים ושיריהם, שחלקם שרו בפולנית וחלקם באנגלית, ובה נבחר הזוכה בהצבעה של הציבור.
הזוכה קיבל קצת יותר משליש מכלל הקולות.
TVP בחרה בתחילה 4 שירים מתוך 130 הצעות ממבצעים שהם אזרחי פולין, כשגם השתדלה לבחור מתוכן כותבים ומלחינים שהם אזרחי פולין.
לאחר מכן הזמינה הצעות מאמנים נוספים, שמתוכם בחרה את 6 השירים הנוספים.פורטוגל"Festival da Canção"6 במרץRTP"RTP" ערכה את "פסטיבל השירים" הלאומי השנתי שלה המתקיים מאז הצטרפותה לאירוויזיון בשנת 1964 לבחירת המבצע והשיר שלה לאירוויזיון.
אולם בשנה זו נעשה שינוי בפסטיבל לעומת שנים קודמות, כאשר נוספה תחילה הצבעה באינטרנט לבחירת 24 שירים מבין ההצעות שהגיעו ל-RTP, שהתחרו בשני חצאי גמר טלוויזיוניים שנערכו ב-2 ו-4 במרץ, ושגם היוו בשנה זו תוספת חדשה לתחרות המסורתית.
כל אחד מחצאי הגמר כלל 12 שירים שמהם המשיכו 6, וכך 12 שירים התחרו בגמר שנערך ב-6 במרץ.
הזוכה נקבע על בסיס הצבעה משוקללת באופן שווה בין קולות הציבור לבין קולות מספר צוותי שיפוט מאזורים שונים במדינה.פינלנד"Eurovision Laulukilpailu"30 בינוארYLE"YLE" ערכה תחרות ציבורית במתכונת של שלושה חצאי גמר וגמר.
בתחילה ערכה הצבעה באינטרנט לבחירה ב-3 מהשירים שיתחרו בתוכניות חצאי הגמר, יחד עם 12 מבצעים בעלי קריירת שירה מבוססת במדינה ש-YLE פנתה אליהם בעצמה.
כך התחרו במשדרי הטלוויזיה בסך-הכול 15 שירים, 5 שירים בכל אחת משלוש תוכניות חצאי הגמר שנערכו ב-8, 15 ו-22 בינואר; 4 של המבצעים שהוזמנו במיוחד, ו-1 שנבחר בהצבעת האינטרנט.
3 שירים עלו מכל חצי גמר על ידי הצבעת הציבור, עם עוד שיר אחד שנבחר על ידי ועדת שיפוט של YLE מבין 6 השירים הנותרים בחצאי הגמר שלא עלו מהצבעת הציבור.
כך התחרו 10 שירים בתוכנית הגמר שנערכה ב-30 בינואר.
בין השאר עלו בראש התוצאות הזמר מיקה המוכר ברחבי העולם וזמרים נוספים המוכרים בצרפת.
אולם לבסוף הוחלט לשלוח את הזמר והרקדן ג'סי מטאדור שכמעט ואינו מוכר לציבור, עם שיר שישמש בצרפת לקידום תחרות ה-"מונדיאל", גביע העולם בכדורגל.
אחד מ-10 הסופיים, שהיה שיר של הלהקה שייצגה את בולגריה באירוויזיון 2008, נפסל לאחר שהודלף לאתרי אינטרנט בניגוד לחוק הפרסום הראשוני בתאריך מסוים ועל ידי CyBC.
כך נותרו 9 שירים לתחרות הציבורית.
הזוכה נבחר בהצבעה משוקללת באופן שווה בין קולות הציבור לבין קולות 5 צוותי שיפוט.
השירים יכלו להיות בכל שפה שהיא, אך הצעות לשירים התקבלו רק מתושבי קפריסין או מאירופאים שהם אזרחי קפריסין לפחות שנתיים.
אולם סולן הלהקה שזכתה ושני חברים נוספים בה הם מבריטניה, אחד נוסף מנורווגיה, ורק חבר אחד בלהקה קפריסאי.קרואטיה"Dora"6 במרץHRT"HRT" ערכה את המהדורה ה-18 של הפסטיבל השנתי "דורה", במתכונת של חצי-גמר ב-5 במרץ וגמר ב-6 במרץ.
24 שירים נבחרו בתחילה לתחרות הציבורית.
HRT בחרה 16 שירים להתחרות בחצי הגמר מההצעות שקיבלה, ושמה היישר בתחרות הגמר 8 שירים נוספים שנכתבו על ידי יוצרים שפנתה אליהם מיוזמתה.
מחצי הגמר עלו 8 שירים על ידי הצבעה של הציבור, להתחרות לצד 8 השירים שכבר נבחרו לגמר על ידי HRT, וכך גם הגמר כלל 16 שירים.
ההצבעה בגמר שוקללה באופן שווה בין קולות הציבור וצוות שיפוט.
שניהם נתנו את מרב קולותיהם לאותו זוכה, שהוא להקת הבנות "Feminnem" אשר גם ייצגה את בוסניה והרצגובינה באירוויזיון לשנת 2005.רומניה"Selecţia Naţională"6 במרץTVR"TVR" ערכה תחרות ציבורית שנקראה בפשטות "בחירה לאומית".
הזוכה נקבע בהצבעה משוקללת באופן שווה בין קולות של הציבור ושל צוותי שיפוט מאזורים שונים ברומניה, שנתנו שניהם את מרב הנקודות לאותו שיר שזכה.
TVR קיבלה תחילה 117 הצעות לשירים ש-111 מתוכם עמדו בתקנות הרשת.
מתוך 111 השירים, ב-25 בינואר בחרה ועדה שהורכבה מאנשי בידור ומומחים במוזיקה, 16 שירים לתחרות הציבורית.
השירים יכלו להיות בכל שפה שהיא.
מבצעי ויוצרי השירים נדרשו להיות אזרחי רומניה, ולאחר התחרות היו טענות כנגד השיר הזוכה, שיוצר מנורווגיה היה שותף לכתיבתו ושנרשם לכן גם כשיר שנוצר בנורווגיה.
הדבר הביא לתשאול שבסופו נקבע כי אותו יוצר לא היה שותף לכתיבתו אלא לזכויות הפקתו, והשיר אושר.רוסיה"Evrodiene"7 במרץRTR"RTR" ערכה בערוץ שלה "Russia TV" תחרות ציבורית בהשתתפות 25 מבצעים ושיריהם, שבה ההצבעה בוססה על שקלול קולות של הציבור בטלפון, קולות הציבור באינטרנט, וצוות שיפוט.
בתחילה מינתה RTR ועדה פנימית לבחירת 35 שירים מכל ההצעות שהוגשו לערוץ, שלאחר מכן ניפתה 10 שירים מתוך אלו בסבב שיפוט פנימי נוסף כדי לצמצמם ל-25 שירים לתחרות הציבורית.שוודיהמלודיפסטיבלן13 במרץSVT"SVT" ערכה את התחרות הלאומית בשם "מלודיפסטיבלן" במתכונת של 4 חצאי גמר, "גלגל הצלה" וגמר.
32 שירים נבחרו לתחרות הלאומית, כאשר חלקם נבחרו מתוך מעל למאה שירים שנחשפו לציבור באינטרנט וחלקם נבחרו על ידי ועדה פנימית של הרשת.
שני השירים שסיימו בשני המקומות הראשונים בכל תוכנית חצי גמר עלו לגמר, והמקומות השלישי והרביעי עלו לשלב ה-"גלגל הצלה", שגם ממנו עלו לשלב הגמר שני השירים במקומות הראשונים.
כך התחרו בגמר עשרה שירים.
המנהלה של "SRG SSR" ריכזה את כל ההצעות, במקביל לפנייתה למספר יוצרים וזמרים שרצתה שיגישו הצעות.
האמנים חויבו להיות בעלי ניסיון מוזיקלי כולל הופעות בטלוויזיה בעבר, והוצאה של לפחות שיר אחד שהגיע ל-50 המקומות הראשונים בטבלת מצעד פזמונים רשמית כלשהי.
שידור התחרות במדינות שלא השתתפו
בעבר ובעיקר בשנים האחרונות שודרה התחרות באמצעים נוספים כגון ברשתות טלוויזיה גם במדינות שאינן משתתפות בתחרות, וכן באינטרנט.
- לאחר פרישתה השנה של רשת "MTV" מהתחרות והחלטתה לא לשדרה, רשת "Duna Televizio" שידרה את שני חצאי הגמר וגמר התחרות.
מנהלת Duna Televizio טוענת כי חשוב לאפשר לציבור בהונגריה לצפות בתחרות ולהמשיך לעניין אותו בה לקראת חזרה אפשרית של המדינה לאירוויזיון 2011. בתחילה אף רצתה לשלוח נציג להונגריה לאירוויזיון במקום "MTV", אולם לא יכלה מכיוון שאינה חברה מלאה באיגוד השידור האירופי.
- רשת "RTCG" שנאלצה לפרוש השנה מהתחרות עקב קשיים כלכליים עדיין שידרה את שני חצאי הגמר והגמר בשידור חי בערוץ המרכזי שלה "RTCG1".
- שידרה את התחרות גם עקב רצונה להצטרף אליה, אולם לא כל המדינות מכירות בה כמדינה.
- שידרה את התחרות גם עקב רצונה להצטרף אליה.
- רשת "RTR Planeta" הרוסית אשר שידרה את תחרות הגמר, כלולה בערוצי הטלוויזיה בכבלים של וייטנאם "VCTV".
- שידרה בשידור מאוחר את חצי הגמר הראשון ב-28 במאי, חצי הגמר השני ב-29 במאי והגמר ב-30 במאי, ברשת "SBS", אשר שידרה גם תוכניות סקירה מיוחדות שנעשו על ידי איגוד השידור האירופי לקראת האירוויזיון.
- תשדר את שני חצאי הגמר וגמר התחרות בסוף חודש יוני ותחילת חודש יולי בערוץ הלוויין "STRATOS" של רשת הטלוויזיה "Triangle TV's".
דרום-אמריקה - רשת "RTVE" הספרדית שידרה את התחרות בשידור חי בערוץ "TVE", שגם היה אחראי לבחירת הנציגות של ספרד לאירוויזיון, אשר כלול גם כ-"TVE INTERNATIONAL" במספר טלוויזיות בכבלים בכמה מדינות בדרום אמריקה: "Telmex", "DirecTV", "Movistar" ו-"VTR".
בעולם - האתר הרשמי של האירוויזיון באינטרנט שידר את שני חצאי הגמר והגמר, בשידור חי, כאשר האתר נגיש לצפייה מכל מקום בעולם.
להלן פרטי ודירוג ארבעת השירים שביצע הראל סקעת בקדם-אירוויזיון ב-15 במרץ:
סדר שם השיר מילים ולחן מקום ניקוד1לאן מילים: סהר חגי ואייל שחר, לחן: אייל שחר 2 1882אלייך מילים: נעם חורב, לחן: אוהד חיטמן 3 1523להתקרב מילים: סהר חגי, לחן: ניצן קייקוב 4 204
|מילים||מילים: נעם חורב, לחן: תומר הדדי||1240
ישראל השתתפה בחצי הגמר השני של האירוויזיון ב-27 במאי, כאשר "מילים" היה השיר השלישי שבוצע בסדר ההופעה.
השיר העפיל לשלב הגמר של התחרות ב-29 במאי, ובוצע בו במקום ה-24 בסדר ההופעה.
בהצבעה הוענקו לשיר 71 נקודות בסך הכול, והוא דורג לפיכך במקום ה-14 בתחרות הגמר.
במהלך הופעת השיר הספרדי בגמר (שעלה לגמר אוטומטית, ובוצע במקום השני בסדר ההופעה), עלה לבמה אדם מהקהל והחל לרקוד יחד עם רקדני הליווי של הזמר דניאל דיחס.
לאחר כחצי דקה לערך בהמשך ביצוע השיר, החלו המאבטחים לבוא לקראתו והפולש קפץ מהבמה.
כשנתפס על ידי המאבטחים נלקח לתחנת המשטרה.
שם התגלה הפולש כספרדי בשם חאומה מרקט קוט או בכינויו - "ג'ימי ג'אמפ", והתברר שבעבר גם פלש למגרשי כדורגל, כדורסל וטניס.
בעקבות כך הורשתה ספרד לבצע את שירה שוב אחרי דנמרק, שהייתה המדינה האחרונה בסדר ההופעה.
הייתה זו הפעם השנייה בתולדות התחרות ששיר בוצע פעמיים, כאשר הפעם הראשונה הייתה עם השיר שייצג את איטליה באירוויזיון 1958, שבוצע אז שוב לאחר כל השירים האחרים מאחר שצוותי השיפוט לא הצליחו לשמוע אותו בפעם הראשונה דרך המסכים שבהם צפו בתחרות.
תחרות הזמר אירוויזיון לשנת 2011 היא ההפקה ה-56 לתחרות השירים הבינלאומית השנתית של רשת השידור "אירוויזיון" מטעם איגוד השידור האירופי.
התחרות נערכה בדיסלדורף בעקבות זכייתה של גרמניה באירוויזיון 2010 עם השיר "Satellite" ("לוויין").
חצי הגמר הראשון התקיים ב-10 במאי, חצי הגמר השני ב-12 במאי והגמר ב-14 במאי 2011.
סלוגן התחרות בשנה זאת הוא "הרגש את לבך פועם!" ("Feel Your Heart Beat!").
המפקח מטעם איגוד השידור האירופי בשנה זאת הוא יון אולה סאנד מנורווגיה שהחליף את סבנטה סטוקסליוס משוודיה שהיה האחראי משנת 2003.
את הגמר פתחו שטפן ראב ולהקתו ובין השירים לתוצאות היה מופע של יאן דלי ולהקתו.
בחצי הגמר הראשון הופיעה להקת מתופפים על פלדה.
בחצי הגמר השני הופיעו רקדני ברייקדאנס למוזיקה קלאסית.
בתום הקראת הניקוד על ידי כל המדינות המשתתפות, הוכרזה אזרבייג'ן כמנצחת עם 221 נקודות בשירה "Running Scared" ("בורח בבהלה"), שבוצע על ידי אל וניקי.
למקום השני הגיעה איטליה, אשר חזרה לתחרות לאחר 13 שנות היעדרות.
בנוסף לאיטליה, חזרו לתחרות גם אוסטריה שפרשה ב-2007, סן מרינו שפרשה ב-2008, והונגריה שפרשה ב-2009.
איגוד השידור האירופי עשה בשנה זו, בדומה לשנה שעברה, מאמצים להחזרת אוסטריה, איטליה ומונקו לתחרות, לאחר שהפסיקו להשתתף לפני מספר שנים.
רשת השידור של אוסטריה האחראית על שליחת נציגות, "ORF", הודיעה כי תחזור לתחרות לאור ניצחון גרמניה כמדינה שכנה ובנוסף לניצחון נורווגיה בשנת 2009, כשתי מדינות ממערב אירופה, כאשר פרשה מהתחרות לאחר שנת 2007 בעיקר עקב טענות להצבעות תרבותיות ופוליטיות שנותנות יתרון למדינות המשתתפות ממזרח אירופה.
גרמניה היא אחת מארבע מדינות המכונות "ארבע הגדולות" ("BIG 4") ביחס לאירוויזיון, מאחר שגרמניה, הממלכה המאוחדת, ספרד וצרפת הן המממנות העיקריות של התחרות ושל הפקות נוספות ברשת האירוויזיון של איגוד השידור האירופי.
על כן מאז שנת 2004, שבה הוצגו חצאי הגמר הציבוריים של התחרות, השתתפו תמיד חמש מדינות היישר בגמר – "4 הגדולות" והמדינה המארחת שהיא זוכת התחרות הקודמת.
אולם לראשונה מאז 2004, בשנה זו הזוכה מהשנה שעברה והמארחת היא גם אחת מ-"4 הגדולות".
זמן קצר לאחר הודעתה על חזרתה הוחלט כי תשתתף היישר בגמר וכך גם שקבוצת "4 הגדולות" שמדי שנה בגמר תיהפך ל-"5 הגדולות".
כדי למנוע ממדינות המקורבות אחת לשנייה, להצביע האחת לרעותה ממניעים שאינם מוזיקליים טהורים, החליט האיגוד לפעול כמו ב-2008 ב-2009 וב-2010 ולמיין את המדינות המשתתפות ל"סלים", כך שמדינות שקיימים ביניהן קשרים גאוגרפיים, היסטוריים, פוליטיים ותרבותיים יהיו באותו סל, ומסל זה תחולקנה באקראי המדינות שווה בשווה לכל אחד מחצאי הגמר.
תחילה נבחרה רשת "ARD" כגוף השידור שישדר את האירוויזיון, אך לבסוף, עקב בעיות תקציב, הועבר השידור ל-"NDR".
שמונה ערים גדולות בגרמניה הביעו עניין באירוח התחרות: הבירה ברלין, המבורג, פרנקפורט, מינכן, הנובר, דיסלדורף, קלן, וגלזנקירכן.
עם זאת, רק ארבע מתוכן הגישו ב-21 באוגוסט 2010 תוכנית רשמית לאירוח: ברלין, המבורג, דיסלדורף והנובר.
בנוסף, ב-2 באוקטובר משכה המבורג חזרה את מועמדותה.
ב-12 באוקטובר הוחלט כי העיר שהגישה את ההצעה ההולמת ביותר היא דיסלדורף.
התחרות תיערך באולם אספרי ארנה, שתוכנן לעבור הסבה כך שיוכל לארח את האירוע ולקלוט 24,000 צופים.
זאת לאחר השוואה להצעותיהן של ברלין והנובר לארח את התחרות במקומות "אלטרנטיביים יותר" כגון שדה תעופה ישן ואוהל ענק, אשר יכולים להכיל עד כ-10,000 צופים בלבד.
בשנה זו הוגשו בשוודיה, לתחרות הלאומית "מלודיפסטיבלן" של רשת השידור SVT, מספר הצעות השירים הגדול ביותר שהגיע אי פעם לרשת שידור בשביל האירוויזיון, בין אם זה לוועדה פנימית לבחירת השיר, ובין אם זה לפסטיבל לאומי שעומד בזכות עצמו דוגמת ה-"מלודיפסטיבלן", אך שגם משמש לשליחת השיר והמבצע הזוכה בו לאירוויזיון.
גם בדנמרק נשבר שיא עצמי בקבלת הצעות שירים לתחרות הציבורית שלה.
איטליה החליטה לחזור לתחרות לאחר 13 שנה, והחליטה גם לפנות לכיוון השיטה הוותיקה והידועה ביותר שלה לבחירת נציגות לאירוויזיון, שהיא "פסטיבל השירים האיטלקי" הידוע כ"פסטיבל סן רמו", אשר נערך מדי שנה משנת 1950 והיווה את ההשראה לתחרות האירוויזיון.
זאת כאשר השנה הבחירה תיעשה מתוך הזמרים והשירים שיתחרו בפסטיבל לשנת 2011, ולא תיקבע דווקא לפי הזמר והשיר שינצחו בפסטיבל, לאחר שבשנים 1956–1966, 1972 ו-1997 נשלחו המבצע והשיר הזוכים בפסטיבל, ובשנים 1967–1969 נשלח הזמר הזוכה עם שיר אחר מזה שביצע בפסטיבל.
רשת השידור של צ'כיה החליטה לא לחזור לתחרות עקב הישגים נמוכים בשנים קודמות שגם הפחיתו עקב כך את עניין הציבור הצ'כי בתחרות.
רשת השידור של אנדורה החליטה לא לחזור לתחרות גם עקב הישגים נמוכים אך בעיקר עקב בעיות תקציב.
מדינות שאישרו את השתתפותן ואשר פרסמו פרטים מהליכי הבחירה המתוכננים שלהן:
מדינה בחירה תאריך רשת שידור הליך בחירה אוקראינהתחרות ציבוריתפברואר - חצאי גמר27 בפברואר - גמרNTU"NTU" מינתה ועדה אשר החלה לבחור ב-19 וב-20 באוגוסט 20 מתחרים, שיכלו לבצע כל שיר ולא דווקא את השיר שברצונם להשתתף איתו בתחרות הלאומית.
ועדה של 50 אמנים בחרה ב-21 באוגוסט אילו מהם יעברו לתחרות הלאומית.
צוות השופטים כולל שני אמנים בעלי ניסיון רב.
וורקה סרדוצ'קה, נציגת אוקראינה ב-2007, ואנסטסיה פריחודקו, נציגת רוסיה ב-2009, הביעו את רצונן להשתתף בתחרות הלאומית.
אזרבייג'ןהחל מספטמברITV"ITV" שמה בשנה זו דגש על הזמנת יוצרי שירים שהם אזרחי אזרבייג'ן, בניגוד ליוצרי השיר שייצג את המדינה בתחרות לשנת 2010 וצוות מפיקי הקליפ והעמדת השיר באירוויזיון, שהיו ברובם ממדינות אחרות.
איטליהפסטיבל סן רמובחירה פנימית15–19 בפברוארRAI"RAI" מינתה ועדה אשר בחרה את הנציגות מתוך הזמרים המתחרים בשנה זו בפסטיבל סן רמו.
איסלנד"Söngvakeppnin"RÚV"RÚV" קיבלה הצעות לשירים באיסלנדית בלבד לתחרות הלאומית שערכה, אך הזוכה יכול לבצע את השיר בשפה אחרת בתחרות האירוויזיון.
אלבניהFestivali i KëngësדצמברRTSHבאופן מסורתי, זוכה פסטיבל "i Këngës" שהתקיים בדצמבר ייצג את המדינה באירוויזיון.
ארמניהבחירה פנימיתARMTVיושב ראש הציבור הארמני בטלוויזיה, הודיע כי הבחירה הפנימית תהיה של זמר או להקה.
הזמרת הארמנית סירושו שכבר השתתפה בתחרות, הביעה את רצונה לייצג את המדינה שוב, במידה וחלק גדול מהציבור במדינה יתמוך בכך.
בלגיהבחירה פנימיתRTBF"RTBF" קיבלה הצעות לשירים בצרפתית או באנגלית, ממבצעים, כותבים ומלחינים שהם אזרחי בלגיה או שמתגוררים בבלגיה לפחות ב-3 השנים האחרונות.
בשנה זו בחרה את נציגות בלגיה "RTBF" המשדרת בצרפתית כמייצגת המחוז הוואלוני בבלגיה, כאשר הזכות לכך מועברת לסירוגין מדי שנה בינה לבין רשת השידור הראשית השנייה בבלגיה: "VRT", המשדרת בפלמית כמייצגת המחוז הפלמי.
גרמניהמבצע - בחירה פנימיתNDR\ARD"NDR" בחרה בזוכת אירוויזיון 2010, לנה מאייר-לנדרוט, לייצג את המדינה בפעם השנייה ברציפות ובהסכמה למספר ישיבות שניהלה הרשת "ARD" שבעקבותיהן גם בחרה בה, עוד כשתוכננה להיות הרשת המפיקה של התחרות ובעלת הזכות לבחור את השיר והמבצע לפני העברת האחריות ל-"NDR".
דנמרקבחירה פנימיתDR"DR" בחרה באמצעות ועדה פנימית שישה שירים מתוך ההצעות שקיבלה, והזמינה ארבעה אמנים נוספים להגיש שירים.
המועמדים היו צריכים להיות בעלי אזרחות דנית, או שלפחות שהו מספר שנים בדנמרק.
הולנדNationaal Songfestival30 בינוארTROS"TROS" בחרה את להקת "3Js", אשר הציגה 5 שירים בתחרות הציבורית "Nationaal Songfestival" שהתקיימה ב-30 בינואר והתבססה על 50% הצבעת צוות שיפוט ו-50% הצבעת הציבור.
ישראלקדם אירוויזיון8 במרץערוץ 1קדם פתוח נורווגיהsongsNorwayהחל מספטמברNRK"NRK" קיבלה הצעות לשירים, כל המעוניינים להשתתף היו רשאים להגיש מועמדות עד 15 בספטמבר.
לא הוגדרו הגבלות להשתתפות בתחרות.
השירים היו חייבים להיות לא מפורסמים לציבור לפני, לא יותר מ-3 דקות ולא להכיל מילים או התנהגויות או ביטויים לא מקובלים, כדי להבטיח איכות ברמה האומנותית.
פינלנדתחרות ציבוריתינואר-פברואר - חצאי גמר12 בפברואר - גמרYLE"YLE" ערכה תחרות לאומית במתכונת של חצאי גמר וגמר, כאשר מחצאי הגמר עלו 10 מבצעים ושיריהם לגמר.
3 הביצועים עם הניקוד הגבוה ביותר מתוכם התחרו בשלב של סבב הצבעה נוסף ביניהם, אשר כונה "סופר-גמר".
צרפתבחירה פנימיתFrance 3France 3 בחרה את הזמר והשיר בוועדה פנימית כמו בשנים קודמות.
קפריסיןתחרות ציבוריתמרץ 2010-ספטמבר10 בספטמבר - גמרCyBCהנציג היה המנצח של תוכנית תחרות שירה לאומית, שהתקיימה בין מרץ לספטמבר.
בתוכנית התמודדו 9 מתחרים שעלו מהשלבים המוקדמים.
רומניהתחרות ציבוריתאוקטובר-דצמברTVRכל מי שהיה מעוניין להשתתף בתחרות היה צריך להגיש מועמדות במהלך אוקטובר-נובמבר, בנובמבר נבדקו כל ההגשות שהוגשו, ב-15 בנובמבר פורסמו השירים הנבחרים באתר האינטרנט, בדצמבר קודמו השירים, וב-31 בדצמבר התקיים הגמר של התחרות הלאומית.
מחברים וכותבים ממדינות אחרות יכולים היו להגיש שירים לתחרות, אך ורק אם יש להם גם אזרחות רומנית.
שוודיהמלודיפסטיבלן4 חצאי גמר: 5, 12, 19 ו-26 בפברוארגלגל הצלה: 5 במרץגמר: 12 במרץSVTSVT קיבלה 3,852 הצעות שירים לתוכנית התחרות הלאומית "מלודיפסטיבלן", מספר שיא של שירים שהוגשו במדינה אחת בתולדות האירוויזיון.
האירוע הטלוויזיוני הראשון הקשור לבחירה שודר ב-8 בנובמבר.
4 חצאי הגמר כללו את מספר השירים שנבחר על ידי הוועדה הפנימית, כאשר מתוכם עלו לגמר השירים שהגיעו למקומות הראשונים בכל חצי גמר, והשירים שהגיעו למקומות הגבוהים אחריהם בכל חצי גמר התחרו בגלגל ההצלה כאשר גם ממנו עלו לגמר אלו שהגיעו למקומות הגבוהים.
הזוכה נבחר על ידי "טלווטינג".
סיסמת אירוויזיון 2011 הייתה "הרגש את לבך פועם!".
בעקבות סיסמה זה הוחלט על פורמט אשר עוסק בסיסמה זו.
קטעי המעבר בין השירים (המכונים על פי סלנג אירוויזיוני – גלויות) התאפיינו בצילומים שעיקרם אנשים שמגיעים מהמדינה שעומדת להופיע.
הצילומים הופיעו בגרמניה על פי אתרים שונים.
בסוף כל גלויה נראה המשפט "תרגיש את לבך פועם" בשפת המדינה או נאמר בשפת המדינה.
לדוגמה: בשיר הראשון בחצי הגמר הראשון (פולין) אחד מהמצולמים הפיל פתק שעליו נכתב "תרגיש את לבך פועם" בפולנית.
בשיר אחריו (נורווגיה) הופיע מטפס הרים נורווגי שצעק "הרגש את לבך פועם!" בנורווגית.
לאחר סיומו של כל שיר צילמו לכמה שניות את המופיעים של השיר הבא.
לאחר מכן הופיע לב שמורכב מקווים בצבעי דגל המדינה ולידו נכתב שם המדינה.
עיקר הגלויה הופיע וכשהסתיימה בהופעת המשפט, הופיע לב בקווי הדגל של המדינה שפעם.
הלב הופיע גם על הרקע.
באותו זמן נשמע סאונד של פעימות לב.
הרקע ששימש באירוויזיון 2011 הורכב משני לוחות שניתנים להזזה שמאחוריהם החדר הירוק.
על הלוחות הללו מופיע הרקע לשיר.
בניגוד לשנה שעברה, שבה הרקע הורכב מנורות בלבד, השנה הופיעו ברקע קטעים של ממש, לדוגמה, בשיר של אירלנד אשר בו הופיעו צלליות של הזמרים או של אנשים רגילים זזים.
לעומת זאת, בשיר האוקראיני, הרקע היה ציורים בחול שצוירו בשידור חי על ידי אומנית מאוקראינה אשר ציירה אותם בפינת הבמה.
בפגישה שהתקיימה בבלגרד הוחלט כי על כל המדינות להציג את השירים שבחרו עד ל-14 במרץ 2011 ולאחר מכן יתבצע שיבוץ שלהם לשני חצאי הגמר.
הגמר נערך ב-14 במאי 2011 בגרמניה.
רק מדינות ה-BIG 5 (איטליה, הממלכה המאוחדת, גרמניה, ספרד וצרפת) השתתפו השנה בגמר אוטומטית.
מ-2 חצאי הגמר עלו 20 מדינות (10 מדינות מכל חצי גמר).
שיטת ההצבעה נותרה זהה לזו שהייתה נהוגה בשנה קודם לכן.
סדר מדינה שפה מבצע שם השיר משמעות בעברית מקום נקודות1 פינלנדאנגליתפראדייז אוסקרDa Da Damדה דה דאם21572 בוסניה והרצגובינהאנגלית, בוסניתדינו מרליןLove in rewindהאהבה שבה לקדמותה61253 דנמרקאנגליתחבר בלונדוןNew Tomorrowעתיד חדש51344 ליטאאנגלית, צרפתיתאבלינה סאשנקוC'est ma vieאלו הם חיי19635 הונגריהאנגלית, הונגריתקטי וולף?
אם.Changeלשנות177718 אוסטריהאנגליתנדין ביילרThe Secret is Loveהסוד הוא אהבה1864 19 אזרבייג'ן אנגלית אל וניקי Running Scared בורח בבהלה 122120 סלובניהאנגליתמאיה קאוסNo Oneאף אחד139621 איסלנדאנגליתהחברים של ברינק סיגריןComing Homeבחזרה הביתה206122 ספרדספרדיתלוסיה פרסQue me quiten lo bailaoלא יכולים לקחת את החוויות שיש לי235023 אוקראינהאנגליתמיקה ניוטוןAngelמלאך415924 סרביהסרביתנינהČarobanקסום148525 גאורגיהאנגליתאלדריןOne More Dayעוד יום אחד9110
כל המדינות חוץ מה-BIG 5 צריכות להתחרות אחת בשנייה כדי לעלות לגמר.
10 המדינות עם הניקוד הגבוה ביותר בכל חצי גמר זכו לעלות לגמר.
חצי הגמר הראשון התקיים ב-10 במאי 2011.
What About My Dreamsמה עם החלומות שלי?77216 פורטוגלפורטוגזיתאנשי המאבקLuta é alegriaהמאבק הוא שמחה182217 ליטאאנגלית, צרפתיתאבלינה סאסצ'נקוC'est ma vieאלו הם חיי58118 אזרבייג'ןאנגליתאל וניקיRunning Scaredבורח בבהלה212219 יווןאנגלית, יווניתלוקאס יורקאס וסטריאו מייקWatch My Danceצפו בריקוד שלי1133
חצי הגמר השני התקיים ב-12 במאי 2011
אם.Changeלשנות411115 אסטוניהאנגליתגטר יאניRockefeller Streetרחוב רוקפלר96016 בלארוסאנגליתאנסטסיה ויניקובהI Love Belarusאני אוהבת את בלארוס144517 לטביהאנגליתמיוזיקAngel in Disguiseמלאכית בתחפושת172518 דנמרקאנגליתחבר בלונדוןNew Tomorrowעתיד חדש213519 אירלנדאנגליתג'דווארדLipstickשפתון868
הגמר (חמש המדינות הראשונות, הקהל והשופטים ביחד):
מבצע מדינה שנים קודמותדנה אינטרנשיונל ישראל1998 (מקום 1)דינו מרלין בוסניה והרצגובינה1999 (מקום 7)גונאר אולפסון - חלק מההרכב המייצג איסלנד2001 – חלק מהצמד "TwoTricky" (מקום 22)זדוב שי זדוב מולדובה2005 (מקום 6)לנה מאייר-לנדרוט גרמניה2010 (מקום 1)
בשונה מן השנים האחרונות, בהם נבחר מבצע ובחירת הקהל הייתה רק עבור השיר, הוחלט ברשות השידור הישראלית לקיים תחרות קדם אירוויזיון כבשנים עברו.
ב-8 במרץ 2011 נערך בראשון לציון האירוע הטלוויזיוני, בו ניצחה זוכת אירוויזיון 1998 הזמרת דנה אינטרנשיונל.
לאחר 13 שנים, נשלחה לייצג את ישראל בתחרות האירוויזיון בדיסלדורף, גרמניה.
מס' השירשפהביצועשירתרגום לעבריתמקוםנקודות1עברית ואנגליתעדי כהן"על האהבה" —32192עברית ואנגליתנוב"אוהב את זה" —8803עברית ואנגליתחן אהרוני"אור" —41424עברית ואנגליתעידית הלוי "It's My Time" "זה הזמן שלי"22355עברית ואנגליתהתקווה 6"הכל סבבה" —71056עברית ואנגליתניקי גולדשטיין"אמריא איתך" —51377עברית ואנגליתסיוון"קח אותי" —10658צרפתית ועבריתמיכאל ושימרית"Tu Du Du""טו דו דו"61319עברית ואנגליתדנה אינטרנשיונל"Ding Dong""דינג דונג"127010עברית ואנגליתכרמל אקמן"אל געגועי" —966
לאחר התרגשות עיתונאית גלויה שהורגשה נוכח חזרתה של דנה אינטרנשיונל לתחרות האירוויזיון ותשואות רמות מן הקהל, השיר לא צלח את שלב חצי הגמר השני והגיע למקום ה-15 בלבד.
ישראל נותרה מחוץ לגמר תחרות השירים של האירוויזיון ב-2011.
אירוויזיון 2012 הייתה ההפקה ה-57 של תחרות הזמר השנתית של רשת השידור "אירוויזיון" מטעם איגוד השידור האירופי.
התחרות נערכה בבאקו בירת אזרבייג'ן לאחר זכייה באירוויזיון 2011 עם השיר "Running Scared" ("בורח בבהלה") שבוצע על ידי הצמד אל וניקי.
חצי הגמר הראשון התקיים ב-22 במאי, השני ב-24 במאי והגמר ב-26 במאי 2012. המדינה הזוכה בתחרות זו היא שוודיה עם השיר "Euphoria" שביצעה הזמרת לורין.
במהלך שלב ההצבעה כל המדינות המשתתפות בתחרות חוץ מאיטליה העניקו לשוודיה נקודות, כאשר היא מקבלת "דוז פואה" (12 נקודות) 18 פעמים, מה שגורם לה להפוך למדינה שקיבלה הכי הרבה "דוז פואה" (12 נקודות) בתחרות אחת.
עד אז השיא היה שמור לנורווגיה שקיבלה 16 פעמים "דוז פואה" (12 נקודות) בעת זכייתה באירוויזיון 2009.
המפקח מטעם איגוד השידור האירופי היה יון אולה סאנד מנורווגיה.
טרם התחרות באזרבייג'ן, בחנו מארגניה מספר מקומות אשר יתאימו לאירוח תחרות האירוויזיון במדינה.
לבסוף הוחלט כי "אולם הקריסטל של באקו" הוא המתאים ביותר.
בניית האולם הושלמה ב-14 באוקטובר 2011, והוא מכיל כ-23,000 מקומות ישיבה.
בין המקומות הנוספים שנבחנו לארח את התחרות היה גם אצטדיון "טופיק בהרמוב", שמכיל כ-37,000 מקומות ישיבה.
לבסוף הוחלט כי האצטדיון ישמש כגיבוי למקרה שהתחרות לא תתקיים ב"אולם הקריסטל".
בישיבה שנערכה בשווייץ ב-29 ביוני 2011, הוחלט כי דרך ההצבעה באמצעות ה"טלווטינג" תחזור לאותה מתכונת שהייתה נהוגה בשנים שלפני אירוויזיון 2010, לפיה הקווים להצבעות באמצעות הטלפון והמסרונים ייפתחו זמן קצר לאחר שישמעו כל השירים ולא בתחילת התחרות.
שיטת ההצבעה בתחרות תישאר כפי שהיא, כאשר הניקוד של כל מדינה ייקבע בחלוקה שווה של 50% להצבעות הקהל ו-50% להצבעות צוות שיפוט מקצועי שתמנה כל מדינה.
החוקים החדשים הרשמיים של התחרות שיצאו ב-24 בנובמבר 2011 קובעים כי מספר המדינות המשתתפות בגמר יהיה 26, בהן ייכללו המדינה המארחת, 5 המדינות הגדולות שמממנות את התחרות, וכן 10 מדינות שיעפילו לגמר מכל חצי גמר.
זו הייתה הפעם השנייה בה התמודדו 26 מדינות בערב הגמר, כאשר הפעם הקודמת הייתה בשנת 2003.
פולין - ב-16 בדצמבר 2011 דווח בדף הפייסבוק הרשמי של רשת השידור הפולנית TVP, כי אין בכוונתה להשתתף באירוויזיון 2012. ידיעה זו אושרה מספר ימים לאחר מכן על ידי רשת השידור שהוסיפה כי היא מעדיפה להשקיע את כספה ביורו 2012 שהיא תארח בשטחה, וכן באולימפיאדת לונדון.
עם זאת, לא שללה רשת השידור חזרה לאירוויזיון 2013.
ארמניה - בשל אי קבלת ערבות ביטחונית למשלחת הארמנית, הודיעה ארמניה ב-7 במרץ 2012 לאיגוד השידור האירופאי שהשנה היא פורשת מהתחרות.
מדינה מבצע שנים קודמותמקום סרביה ז'ליקו יוקסימוביץ' (כנציג סרביה ומונטנגרו) 20042 מקדוניה קליופי 199626 (שלב סינון מקדים) איסלנד יונסי 200419 אירלנד ג'דווארד 20118
ב-4 בינואר הודיעה ועדת רשות השידור כי תקים ועדה מקצועית שתבחר את ההרכב והשיר שייצג את ישראל באירוויזיון 2012. הלהקה איזבו נשלחה עם השיר "Time", לא צלחה את שלב חצי הגמר הראשון ונופתה משלב הגמר.
42 מדינות השתתפו בתחרות, והן:
חצי הגמר הראשון התקיים ב-22 במאי 2012.
בחצי גמר זה הצביעו גם אזרבייג'ן, איטליה וספרד.
חצי הגמר השני התקיים ב-24 במאי 2012.
בחצי גמר זה הצביעו גם הממלכה המאוחדת, גרמניה וצרפת.
החל מאירוויזיון 2009, הן הצבעות קהל הצופים והן הצבעות חבר השופטים המקצועי של כל מדינה, אחראים בדיוק לחלק שווה (50% - חצי) מהניקוד המשוקלל, שמעניקה כל מדינה למדינות האחרות המתחרות.
בטבלאות הבאות מוצג, מה היה דירוג וניקוד שירי המדינות בתחרות, לו היו נקבעים בלעדית על ידי הצבעת הציבור הרחב, או לחלופין, נקבעים בלעדית על ידי הצבעות חבר השופטים המקצועי של כל מדינה.
חצי הגמר הראשוןמקוםהציבורנקודותהשופטיםנקודות1 רוסיה189 אלבניה1312 רומניה132מולדובה1073 אלבניה131 יוון1034אירלנד116 קפריסין905 יוון110 רומניה876 קפריסין99 דנמרק817 מולדובה85 הונגריה768 איסלנד75 רוסיה799 דנמרק53 ישראל7210 שווייץ49 אירלנד7211 הונגריה39איסלנד7012 פינלנד36 פינלנד5713 סן מרינו25 שווייץ4514 מונטנגרו24 סן מרינו4215 לטביה18 בלגיה3816 ישראל16 מונטנגרו2817 אוסטריה15 אוסטריה2718 בלגיה2 לטביה17
חצי הגמר השנימקוםהציבורנקודותהשופטיםנקודות1 שוודיה180 שוודיה1452 סרביה148 סרביה1413 ליטא128 אוקראינה1094 טורקיה114 אסטוניה1025 אסטוניה88 מלטה926 נורווגיה72 בוסניה והרצגובינה777 בוסניה והרצגובינה70 קרואטיה668 מקדוניה63 גאורגיה629 בולגריה59 מקדוניה5810 הולנד51 ליטא5511 מלטה39 בלארוס5212 בלארוס37 פורטוגל4913 פורטוגל37טורקיה4214 קרואטיה34 סלובניה4015 סלובקיה32 סלובקיה4016 סלובניה27 הולנד3117 אוקראינה24 בולגריה2718 גאורגיה15 נורווגיה25
תחרות הזמר אירוויזיון לשנת 2013 היא ההפקה ה-58 לתחרות השירים הבינלאומית השנתית של רשת השידור "אירוויזיון" מטעם איגוד השידור האירופי.
התחרות התקיימה בעיר מאלמה שבשוודיה, באצטדיון מאלמה ארנה, בתאריך 18 במאי 2013, עם שני חצאי-גמר ב-14 וב-16 במאי, לאחר ניצחון המדינה בתחרות אירוויזיון 2012 עם השיר "אופוריה" (Euphoria) בביצוע לורן.
מפקח התחרות מטעם איגוד השידור האירופי הוא יון אולה סאנד מנורווגיה.
מפיקת התחרות היא רשת השידור "טלוויזיית שוודיה"-Sveriges Television-SVT.
נותני החסות להפקה הם חברת התקשורת השוודית "טֶלְיַה-סוֹנֶרַה"-TeliaSonera וחברת הקוסמטיקה הגרמנית "שְׁוַוארְצְקוֹף"-Schwarzkopf.
האחראית על נושא התחרות יחד עם אופי עיצוב הבמה והאולם, לצד סמלים וכרזות באירועי התחרות אשר התקיימו בעיר מאלמה, היא סוכנות המותגים "הֶאפִּי אֶף-אֶנְד-בִּי"-Happy F&B.
39 מדינות השתתפו בתחרות, כאשר אחת חזרה משנים קודמות, ארבע פרשו וסך הכל 10 מדינות שהשתתפו בעבר לא השתתפו בתחרות זו.
ארמניה השתתפה לאחר שנעדרה מהתחרות הקודמת אשר התקיימה באזרבייג'ן העוינת לה.
בוסניה והרצגובינה, סלובקיה ופורטוגל פרשו בשל קשיים כספיים וטורקיה פרשה בשל חוסר הסכמה לגבי חוקי התחרות.
פולין גם לא הייתה בתחרות לאחר שהשתתפה באופן סדיר עד לפני שנתיים, בשל קשיים כספיים.
בתחרות זו נעשו מספר שינויים לעומת תחרויות קודמות מבחינת גודל האולם ואזור התחרות יחד עם הגשתה והרכב שקלול ההצבעה.
המנצחת בתחרות זו היא דנמרק עם השיר "Only Teardrops" בביצוע אֶמִילִי דִה פוֹרֶסְט.
תחרות זו היא הראשונה מאז תחרות הגמר לשנת 1985, ללא השתתפות של יוגוסלביה לשעבר והמדינות אשר התפרקו ממנה(סרביה, מונטנגרו, קרואטיה, בוסניה והרצגובינה, סלובניה ומקדוניה) ופרט ליוון, אף ללא השתתפות כלל מדינות אזור הבלקן של דרום מזרח אירופה אשר מדרום לנהר הדנובה.
מנגד, פרט ללטביה, השתתפו בגמר כל מדינות ברית המועצות לשעבר, כל המדינות הנורדיות והבלטיות וכלל המתחרות מצפון אירופה.
נושא התחרות הוא ייחוד יחד עם איחוד המדינות המשתתפות תחת הכותרת "אנחנו אחד"-We are one, כאשר הוא מלווה בסמליל פרפר צבעוני המייצג את תופעת "אפקט הפרפר" כהמחשת רעיון יכולת השפעה הולכת וגדלה של כל תרבות ומדינה בתוך מכלול תרבויות ומדינות.
לאחר מופע זה, כהכנה לשלב ההצבעה, ביצעה שרה דון פיינר את השיר "המנצח לוקח הכל"-The Winner Takes It All של להקת אבבא.
מופע הפתיחה של חצי הגמר הראשון הוא ביצוע של השיר הזוכה בשנה הקודמת עם הזמרת לורין ומקהלת ילדים תוך שימוש בשפת הסימנים לחרשים, ומופע הביניים "זוהר צפוני"-Northern light על ידי התקליטן "קליראפ"-Kleerup.
מופע הביניים של חצי הגמר השני הוא "תזמורת ריקוד"-Dance Orchestra בביצוע רקדנים מהמצליחים בשוודיה בהפקת פרדריק ריידמן וג'ני ווידגרן והופעות של זמרי הפופ דרין ואגנס.
39 שירי המדינות השתתפו באמצעות קביעת 26 שירים בגמר.
שישה מהם נקבעו היישר בגמר ו-20 נוספים עלו לגמר מתוך שאר 33 המשתתפים בשני אירועי חצי-גמר.
6 המשתתפות הישירות בגמר הן 5 מממנות התחרות העיקריות לצד הפקות נוספות של הרשת "אירוויזיון" - איטליה, בריטניה, גרמניה, ספרד וצרפת, וכן המארחת שבשנה זו היא שוודיה.
33 המשתתפות בחצאי הגמר חולקו ל-16 בחצי-גמר הראשון ו-17 בחצי-גמר השני, כאשר מכל אחד עלו 10 לגמר.
דנמרק ונורווגיה נקבעו מראש להשתתף כל אחת בחצי-גמר אחר, על מנת לאפשר יותר מקומות באולם לאנשים משתי אלו כשכנות לשוודיה בהערכה שקהל רב ירצה לבוא מהן לראות את נציגויותיהם לפחות בחצאי הגמר בתאריכים הנפרדים.
בהגרלה יצאה דנמרק בראשון ונורווגיה בשני.
בנוסף, ישראל נקבעה מראש בחצי-גמר השני עקב היערכות הראשון בחג שבועות, כפי שקרה בעבר.
בגמר הצביעו כל המדינות כולל אלו שלא עלו לגמר.
בכל חצי-גמר הצביעו המדינות המתחרות בו ו-3 מ-6 המתחרות היישר בגמר.
בהקשר זה, הרכבי המשתתפות בחצאי הגמר בוססו על פיצול מדינות הנחשבות כנוטות להצביע זו לזו, בכללן דנמרק ונורווגיה המצויות באותה קבוצת-פיצול אשר בשנה זו הופרדו מראש, כפי שנעשה מהתחרות לשנת 2008.
הציבור יכול היה לשלוח עד 20 מסרונים מכל קו ולאיזה מתחרה או מספר מתחרים שרוצים, פרט למספר המתחרה אשר חסום בתחומי המדינה אותה הוא מייצג, וחסימת קווי המספרים של חצי הגמר האחד, בתחומי המדינות המשתתפות ובעלות ההצבעה בחצי הגמר האחר.
השנה התאפשרה לראשונה הצבעה גם באמצעות אפליקציית פלאפון.
כך גם צוותי השיפוט דירגו את כל מתחרי הגמר וחצי הגמר בו השתתפה מדינתם, פרט למתחרה המדינה אותה מייצגים כגוף השופט.
קווי ההצבעה בטלפון נפתחו לאחר הופעת השירים, במהלך רבע שעה אשר כללה תזכורת של קטעי השירים בלוויית מספר הצבעה לכל אחד ומופע אמנותי נוסף הנערך בגמר ובחצאי הגמר.
צוותי השיפוט צפו והצביעו בחזרה גנרלית של הביצועים עם כל פרטי ההעמדה והתלבושות, אשר נערכה יום לפני כל אחד מהמשדרים הטלוויזיוניים.
לראשונה בתולדות התחרות בוצעו השירים בסדר שנקבע לפי הפקת המדינה המארחת ולא לפי הגרלה, במטרה לעצב את המופע בצורה מוזיקלית מגוונת אשר מבליטה כל מתחרה, במניעת רצף שירי פופ, בלדות וכדומה.
אולם זאת עדיין במגבלה של מסגרת הגרלת המדינות תחילה לשני חצאי הגמר, ובין החלק הראשון והשני בכל חצי גמר, בהנחה כי שירים המופיעים בחלק השני זכורים יותר ועל כן בעלי יתרון לעומת אלו שבחלק הראשון.
כך בשנה זו המסגרת הכללית של השירים היא סדר סגנוני מגוון במגבלת ההגרלה לסדר הופעות 1–13 או 14–26 בגמר, פרט לשוודיה כמארחת אשר הוגרלה היישר להופעה מספר 16, ובמגבלת ההגרלה לסדר הופעות 1–8 או סדר הופעות 9–16 בחצי-גמר הראשון ו-9–17 בחצי-גמר השני.
משנה זו ואילך נותן איגוד השידור האירופי רשות לכל צוות הפקה של התחרות להחליט על סדר השירים, במסגרת מגבלות ההגרלות הנערכות תחילה.
התחרות נערכה בגישה "אישית" יותר, מחוברת יותר אל הצופה, לעומת שנים קודמות.
זאת כאשר התקיימה בעיר ובאולם קטנים יותר מאלו של השנים הקודמות על מנת להקדיש את כל סביבת האזור לאירועי התחרות.
האולם עצמו הכיל חלל במה קטן יותר וקהל אשר מוקם קרוב יותר למתחרים גם למען הבלטת ההופעות, לעומת אולמות תחרויות קודמות.
הנחיית התחרות בוצעה על ידי אדם אחד - פייטרה מיידה, מנחת טלוויזיה וקומיקאית מפורסמת בשוודיה, אשר שילבה קטעים משעשעים במהלך המשדרים, כהבלטת נוכחות ואישיות המנחה לצופים בבית.
נציגי בריטניה, גרמניה, הולנד ומקדוניה ידועים באופן בינלאומי, כאשר זמרות בריטניה, הולנד ומקדוניה נבחרו ישירות במדינותיהן, ללא התמודדות מול זמרים אחרים.
נציגי שווייץ הם קבוצת זמרים מהסניף השווייצרי של ארגון צבא הישע אשר רצו להשתתף בתחרות תחת שם הארגון בגרמנית, "היילשארמי", והופיעו עם מדי הארגון בתחרות הלאומית, אך בדרישת ההגבלות המסחריות והפוליטיות הקיימות בחוקי התחרות לפי איגוד השידור האירופי, החליפו את השם ואת התלבושות לאירוויזיון.
אחד מחברי ההרכב היה בן 95 בעת התחרות, והאדם המבוגר ביותר אשר הופיע באירוויזיון.
השיר של סן-מרינו אשר גם נבחר באופן פרטי, יוצג על ידי אנשים מהצוות שהיה אחראי לנציגות המדינה בתחרות הקודמת לשנת 2012. לשירי סן מרינו וגאורגיה יוצרים בולטים בכתיבת שירים רבים לאירוויזיון בעבר.
שירי בולגריה, בלארוס ומקדוניה, הן בחירות חלופיות משירים אשר זכו תחילה בתחרויות ציבוריות לנציגויות בולגריה ובלארוס ובבחירה פרטית לנציגות מקדוניה.
לאחר מכן הביא להחלטת רשת השידור המקדונית לשינוי תוכן השיר ולבסוף להחלפתו.
זאת תוך הצהרת הרשת על אי מעורבותה בהפקת הקליפ השייך לחברה פרטית וכן חוסר מעורבותה לגבי העלאתו והסרתו באינטרנט, והחלטתה להחלפת השיר בהיותה גוף שידור ממלכתי המתחשב בהתנגדות ציבורית.
בתחרות הציבורית בבולגריה סיימו שני שירים בתוצאת שוויון, מתוך שלושה בביצוע אותו צמד, כאשר השיר "גורל" הוכרז המנצח לפי הצבעת הקהל, אולם נטען לאחר מכן כמפר זכויות כאשר עובד לתחרות מצורתו המקורית ללא ידיעת אחד מיוצריו.
במקום החיוב לפי תקנון איגוד השידור האירופי להמשך עבודה על השיר והשגת הסכם כל יוצריו בזמן הקצר שנותר להגשת השיר לאיגוד, החליטה רשת השידור הבולגרית יחד עם תמיכת המבצעים, להחליפו בשיר השני בתוצאת התיקו אשר זכה בקולות השופטים ואשר היה מוכן להגשה.
בתחרות הציבורית בבלארוס זכתה הזמרת עם השיר "קצב של אהבה" כאשר לאחר מכן נבחנו כמה שירים אחרים בביצועה לבחירה בשיר חדש, על בסיס תקנון רשת השידור הבלארוסית המאפשר למבצע הזוכה להחליף את שירו, אפשרות אשר נוצלה גם בנציגויות המדינה בשנים 2005 ו-2010.
פיוז'ן: שירי יוון, מקדוניה ורומניה מכילים שילוב סוגות ומקצבים בתורת מוזיקת פיוז'ן הבולטת במעברים מהשמעת סגנון אחד לאחר במהלך השיר.
בשיר של מקדוניה מעברים מפופ מתון וסגנון שירת בלדה מערבית על ידי הזמר האחד, לדאנס קצבי וסגנון שירה עממי צועני על ידי הזמרת האחרת, עד לשילוב מקביל של השניים בפזמון האחרון.
בשיר של רומניה מעבר מדאנס קצבי לדאבסטפ ולפופ מתונים במהלך השיר.
שירי בולגריה, קרואטיה וספרד כוללים גם הם שילוב בולט של כלים ומקצבים מודרניים ומערביים יחד עם כלים ומקצבים עתיקים ועממיים במקביל לאורך השיר.
בשיר של אלבניה שילוב מקצב עממי קופצני במסגרת נגינה וכלים מודרניים מערביים של מוזיקת רוק, עם גיטרה חשמלית ככלי המוביל בביצוע ובליווי תופים וחצוצרות לביטוי שני הסגנונות יחד.
נציגת גרמניה היא "קָסְקָדַה", אחת הלהקות המצליחות בכל הזמנים בתחום הדאנס בהיותה בין המובילות בהורדות שירי הסגנון באינטרנט וגם במכירות של עשרות-מיליוני אלבומים ברחבי העולם לרבות בארצות הברית ובבריטניה.
נציגת הולנד היא אָנוּק, הנחשבת לזמרת המצליחה ביותר בשנה זו במדינה, עם מספר להיטים אשר הצליחו במצעדים ובמכירות ברחבי אירופה ובמקומות נוספים בעולם.
אחת מנציגי מקדוניה היא אֶסְמַה רֶג'יפּוֹבַה המוכרת בכל אזור הבלקן של דרום-מזרח אירופה ובמקומות נוספים בעולם עם להיטים בסגנון עממי, ובשל פעילות הומניטרית ענפה במהלך חייה אשר עליה הייתה מועמדת לפרס נובל לשלום.
מלחין השיר של ארמניה הוא טוֹנִי אַיוֹמִי הבריטי, מחברי להקת "בלאק סבאת'" אשר מכרה עשרות-מיליוני אלבומים ברחבי העולם ובין המייסדות והמשפיעות בפיתוח הסוגה המוזיקלית הבי מטאל.
במהדורה זו של האירוויזיון משתתפות 39 מדינות, ושש מתוכן העפילו באופן אוטומטי לגמר התחרות.
חצי הגמר הראשון התקיים ב-14 במאי 2013 בו הצביעו שוודיה, בריטניה ואיטליה והשתתפו בו 15 מדינות:
חצי הגמר הראשון התקיים ב-16 במאי 2013 בו הצביעו גרמניה, ספרד וצרפת והשתתפו בו 17 מדינות:
הגמר התקיים ב-18 במאי 2013. השתתפו בו 26 מדינות, ולכל 39 המדינות שהשתתפו בערבי התחרות ניתנה זכות הצבעה.
איגוד השידור האירופי פרסם את רשימת המשתתפים הסופית לפני חג המולד ב-21 בדצמבר, שבועות לפני התכנון הראשוני, עקב התעניינות רבה לדבריו באמצעי התקשורת לגבי פרישות מהתחרות בקשיי תקציבים של מדינות.
במסגרת זו הוסיף האיגוד כי הוא ממשיך לחשוב על פתרונות כפי שניסה בשנת 2010 לגבי מדינות שפרשו אז ובחלקן חזרו לאחר מכן וגם בשנה זו, ולגבי המדינה המנצחת שאמורה לארגן ולארח את התחרות הבאה, באמירה: "אנו תמיד חושבים על דרכים לצמצום הוצאות.
איגוד השידור האירופי ער יותר מהרוב לעובדה שרשתות שידור ציבוריות באירופה מרגישות את הלחץ הכלכלי.
יש לנו תוכניות למקרה שהמדינה המנצחת תמצא את עצמה בקשיים." בנוסף ציין כי ככל שיותר רשתות שידור משתתפות, כך הוצאות התחרות קטנות יותר לכל רשת.
צוות המפיקים של רשת SVT, ביניהם כריסטר ביורקמן נציג שוודיה בתחרות אירוויזיון 1992, בחר באולם קטן יחסית לשנים קודמות ובעיר מאלמה.
כך נדחו הצעות נוספות אשר עלו בערים סטוקהולם ו-גוטבורג, בייחוד ההצעה לאולם "Friends Arena" החדיש והענק בבירה הגדולה סטוקהולם אשר מארח בין השאר את גמר התחרות הלאומית לאירוויזיון ה-"מלודיפסטיבלן", ואשר בנייתו הסתיימה זמן קצר לאחר תחרות האירוויזיון הקודמת עם ניצחון שוודיה ותחילת היערכות המדינה לאירוח תחרות זו.
מספר מדינות החליטו על השתתפותן והחלו לתכנן את הליכי הבחירה שלהן לפני גמר תחרות האירוויזיון הקודמת ובחרו את שיריהן במהלך חודש דצמבר לשנת 2012, ואף זמרי הולנד ובלגיה נבחרו קודם לכן בחודשים אוקטובר ונובמבר.
מנגד, מספר מדינות התקשו להשתתף בתחרות: כמה מדינות אישרו את השתתפותן רק בסוף שנת 2012, מדינות רבות החליטו על הליכי הבחירה שלהן רק בשנת 2013. עשר מדינות שהשתתפו בעבר לא משתתפות בתחרות זו בעיקר בגלל קשיי תקציב.
איגוד השידור פיצל את המדינות המשתתפות בשני חצאי הגמר על בסיס הענקות הנקודות הגבוהות ביותר בין מדינות שונות.
זאת, לפי חישוב נתוני ההצבעה של תשע השנים האחרונות בתחרות, בין מדינות קרובות תרבותית, גאוגרפית או מדינית.
ההגרלה כללה 30 מתוך 33 משתתפות חצאי הגמר, לאחר הגרלת דנמרק ונורווגיה קודם לכן לחצי-גמר הראשון והשני בהתאמה, קביעת ישראל בחצי-גמר השני עקב היערכות הראשון בחג שבועות, וקביעת "5 הגדולות" והמארחת היישר בגמר.
מיון המדינות נעשה ל-5 קבוצות עם 6 מדינות בעלות נתוני הצבעה גבוהים יחסית זו לזו בכל אחת, אשר 3 מהן מוגרלות לחצי הגמר הראשון ו-3 לחצי הגמר השני לפיצול שווה בשווה.
לכך מתלווה הגרלת כל מדינה לחלק הראשון או השני של חצי הגמר, בין סדר הופעות 1–8 או 17/16-9 בהתאמה, בתפיסה שיש יתרון להופעה מאוחרת יותר עם פתיחת קווי ההצבעה לציבור רק לאחר הופעות כל השירים.
הגרלה נוספת למתכונת חצאי הגמר נערכה ל-6 המשתתפות הישירות בגמר, לקביעת הצבעת 3 מהן בחצי הגמר הראשון ו-3 בחצי הגמר השני.
למתכונת תחרות הגמר תיערך גם הגרלה לקביעת כל מדינה בחלק הראשון או השני, בין סדר הופעות 1–13 או 14–26 בהתאמה.
שוודיה היא המשתתפת היחידה אשר הוגרלה למספר מסוים - 16. כך צוות הפקת התחרות בשוודיה רשאי לסדר את השירים במגבלת חצאי הגמר ושני חלקיהם, חלקי הגמר, ופרט למספר ושיר מדינתו המארחת.
להלן פרטי מתכונת חצאי הגמר - חלוקת המשתתפות לקבוצות, הגרלת פיצולן לחצאי הגמר והגרלת ההצבעה בחצאי הגמר של 6 המשתתפות הישירות בגמר:
בלקן-יוגוסלביהנורדי-בלטיברית המועצותקרובות נוספותמולדובה-רומניהנקבעו מראש חצי גמר ראשון חצי גמר שניהצבעת ישירות בגמר חצי גמר ראשון חצי גמר שני
חזרה גנרלית, עם העמדה מלאה של תלבושות ואביזרים אשר בה השופטים מצביעים, נערכה בימים הסמוכים לפני שידור כל חצי-גמר והגמר.